Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 243/14/8810	Spišská Nová Ves, 24.11.2014
EEČ : 2-68-1857-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Detský domov XXXXX 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-569/SV-SN-2014.
                                     
- obvinený XXXXX vyhlásil, že spáchal skutok spočívajúci v tom, že dňa 20. apríla 2014, v čase okolo 02.30 h, v Spišských Vlachoch, na ulici SNP, oproti mestskej zvonici, po predchádzajúcom slovnom konflikte, fyzicky napadol XXXXX takým spôsobom, že s nožom v ruke, v úmysle vyraziť mu z rúk jeho nôž, vykonal pohyb smerom sprava doľava, pričom XXXXX zasiahol do oblasti rúk, v ktorých tiež držal nôž, čím mu spôsobil hlbokú reznú ranu ľavého predlaktia s poranením svalov : vystierač prstov, ramenno-vretenný sval a vystierač zápästia na vretennej strane a hlbokú reznú ranu pravej ruky s dobou liečenia a práceneschopnosti v trvaní 10 týždňov,   

Odôvodnenie: 

Uznesením vyšetrovateľa OR PZ, odboru kriminálnej polície v Spišskej Novej Vsi  sp. zn. ORP-638/1-VYS-SN-2014 zo dňa 11.07.2014 bolo XXXXX  vznesené obvinenie pre prečin ublíženia na zdraví podľa § 156 ods. 1, ods. 3 písm. c)  Trestného zákona a prečin výtržníctva podľa § 364 ods. 1 písm. a) Tr. zákona, na tom skutkovom základe, ako je uvedený vo výrokovej časti tohto uznesenia.  

Uvedený skutok je kvalifikovaný, ako prečin ublíženia na zdraví podľa § 156 ods. 1, ods. 3 písm. c)  Trestného zákona a prečin výtržníctva podľa § 364 ods. 1 písm. a) Tr. zákona, pri ktorých horná hranica trestných sadzieb neprevyšuje päť rokov. 

Obvinený a poškodený uzavreli dňa 03.11.2014 dohodu o zmieri, obvinený sa poškodenému ospravedlnil a svoje konanie oľutoval. Poškodený XXXXX si od obvineného uplatnil nárok na náhradu škody vo výške 1.650 eur, ktorú mu obvinený uhradil dňa 18.09.2014. 

Obvinený slobodne, vážne, zrozumiteľne a určito vyhlásil, že spáchal  skutok, za ktorý je trestne  stíhaný.

Dňa 03.11.2014 obvinený zložil na účet Krajskej prokuratúry v Košiciach peňažnú sumu na všeobecne  prospešne  účely  vo  výške  200  €,  určenú  podľa  dohody  o  zmieri  pre Detský domov XXXXX, XXXXX vedený v Štátnej pokladnici vo výške 100  € a na peňažnú pomoc obetiam trestnej činnosti vo výške 100 €. 

 Táto suma je primeraná závažnosti spáchaného trestného činu. 

 Obvinený doposiaľ nebol súdne trestaný a ani postihnutý v priestupkovom konaní. 

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho  osobné a majetkové pomery som dospela  k záveru, že takýto spôsob  rozhodnutia  je dostačujúci.

Z vyššie uvedených dôvodov som rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Gardošíková
prokurátorka